**28. A papírpelenka titka**

**Anyagok**

papírpelenkából kinyert polimer

víz

szilárd nátrium-klorid

**Eszközök**

főzőpohár, 100 cm3-es, 2 db

vegyszereskanál

üvegbot

óraüveg

mérőhenger, 50 cm3-es

**A kísérlet végrehajtása**

A pohárban fehér apró szemcsés anyag (a papírpelenkából kinyert polimer) van. Tegyél egy kanálnyit ebből az egyik üres főzőpohárba, és állandó gyors keverés közben (erre szolgál az üvegbot) adagolj hozzá a mérőhengerből kb. 50 cm3 vizet (desztillált vizet vagy csapvizet). A keverést folytasd kb. 3 percig, a változásig. Figyeld meg, hogy mi történik a keverés közben. Ha nem tapasztalsz további változást, akkor próbáld meg átönteni a pohár tartalmát a másik üres pohárba. Ezután szórj az óraüvegen található konyhasóból (nátrium-kloridból) 2-3 csipetet a pohárba, és keverd meg azt. Figyeld meg a változást.

**Tapasztalat**

**Magyarázat**

**Biztonsági tudnivalók és hulladékkezelés**

* A kísérlet elvégzése veszélytelen.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.